अमेरिका : नौ दिन में चौथे भारतवंशी पर नस्लीय हमला
न्यूयॉर्क | अमेरिकामें महज एक दिन बाद फिर एक भारतीय पर हमला हुआ है। वॉशिंगटन के केंट शहर में छह फुट लंबे श्वेत नकाबपोश ने सिख दीप राय को उनके घर के बाहर गोली मारी। गोली उनके कंधे में लगी। हालत खतरे से बाहर बताई गई है। राय ने बताया कि हमलावर चिल्ला रहा था, ‘अपने देश वापस जाओ’। अमेरिका में पिछले नौ दिन में भारतीय मूल के चौथे व्यक्ति पर नस्लभेदी हमला हुआ है। इससे पहले हुए नस्लभेदी हमलों में भारतीय इंजीनियर श्रीनिवास कुचिभोतला मारे गए जबकि उनके साथी आलोक घायल हुए। शेष| पेज 8
एकदिन पहले कारोबारी हरनिश पटेल की भी गोली मारकर हत्या कर दी गई।
पुलिस के अनुसार भारतीय मूल के अमेरिकी नागरिक राय पर हमला शुक्रवार को हुआ। घटना के वक्त वह वॉशिंगटन के केंट शहर स्थित घर के बाहर गाड़ी ठीक कर रहे थे। तभी नकाबपोश उलझने लगा। केंट पुलिस प्रमुख केन थॉमस ने कहा कि इसे बेहद गंभीर घटना के तौर पर देखा जा रहा है।
सिखोंने कहा- नफरत का ऐसा माहौल पहले कभी नहीं था
सिएटलइलाके में सिख समुदाय के नेता जसमीत सिंह कहते हैं कि अमेरिका में इन दिनों जो हो रहा है, वह बहुत ज्यादा नुकसानदायक है। नफरत का माहौल ऐसा है कि लोग हर फर्क भूल गए। सिखों से गाली-गलौज और दुर्व्यवहार अचानक बढ़ गया। विदेशियों से नफरत और पूर्वाग्रह का ऐसा माहौल पहले कभी नहीं देखा। 9/11 के बाद भी सिखों पर हमले हुए थे लेकिन तब प्रशासन ने सक्रिय भूमिका निभाकर डर खत्म किया। लेकिन इस बार हालात बहुत अलग हैं।
हरनिशपटेल की हत्या की जांच जारी : सुषमा
विदेशमंत्री सुषमा स्वराज ने बताया कि कैरोलाइना में भारतीय मूल के कारोबारी हरनिश पटेल की हत्या की जांच जारी है। भारतीय दूतावास के लोगों ने लैंकैस्टर में हरनिश के परिवार से भी मुलाकात की।
कंसासके गवर्नर बोले- भारतीय महत्वपूर्ण हैं
अमेरिकाके कंसास के गवर्नर सैम ब्राउनबैक ने कहा कि भारतीय कंसास के लिए महत्वपूर्ण हैं और उनका राज्य में स्वागत है। कंसास में ही 22 फरवरी को भारतीय इंजीनियर श्रीनिवास कुचिभोतला की हत्या हुई थी और उनके दोस्त आलोक मदसानी घायल हुए थे। ब्राउनबैक ने श्रीनिवास की हत्या पर शर्मिंदगी जताई है। उन्होंने कहा कि एक शख्स के घृणित कार्यों से हमें परिभाषित नहीं करना चाहिए।
पुलिसने एफबीआई से मदद मांगी
पुलिसने एफबीआई और अन्य एजेंसियों से भी संपर्क किया है। स्थानीय मीडिया के अनुसार संदिग्ध नस्लभेदी हमले के तौर पर इसकी जांच की जा रही है। भारतीय विदेश मंत्री सुषमा स्वराज ने पीड़ित के पिता हरपाल सिंह से बात की।
वहीं, नई दिल्ली स्थित अमेरिकी दूतावास के अधिकारी मार्केय एल कार्ल्सन ने भी इस गोलीकांड पर खेद जताया।
कहा-अपने देश जाओ
hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva